मुम्बई। भारतीय जनता पार्टी (भाजपा) आम चुनावों को ध्यान में रखकर अपने नेताओं के मनमुटाव दूर करने में लगी है और इसी दौरान कर्नाटक के पूर्व मुख्यमंत्री बी.एस. येदियुरप्पा ने 2014 के लोकसभा चुनाव के लिए गुजरात के मुख्यमंत्री नरेंद्र मोदी को पार्टी के प्रधानमंत्री पद का उम्मीदवार बनाने की वकालत की है। लगभग सभी गतिरोधों एवं मनमुटावों को पाटने के बाद भाजपा मुम्बई में चल रही राष्ट्रीय कार्यकारिणी की बैठक में राष्ट्रीय संयुक्त प्रगतिशील गठबंधन (संप्रग) सरकार के 'कुशासन' के खिलाफ राजनीतिक प्रस्ताव लाने की तैयारी कर रही है। इसी दौरान येदियुरप्पा मोदी के समर्थन में सामने आ गए हैं।